open-index/open-wikipedia-markdown huggingface dataset:
Βέσνα Μπράτιτς

Η ***Βέσνα Μπράτιτς*** (Σερβικά: Весна Братић) (γεννημένη στις 25 Μαΐου 1977 στο Τρέμπινιε) είναι καθηγήτρια και πολιτικός του Μαυροβουνίου που υπηρετεί επί του παρόντος ως Υπουργός Παιδείας, Επιστημών, Πολιτισμού και Αθλητισμού στην κυβέρνηση του Μαυροβουνίου του Ζντράβκο Κριβοκάπιτς. 

## Πρώτα χρόνια και ακαδημαϊκή σταδιοδρομία
Η Μπράτιτς γεννήθηκε στις 25 Μαΐου 1977 σε μια σερβική οικογένεια στο Τρέμπινιε της Βοσνίας-Ερζεγοβίνης, η οποία τότε αποτελούσε μέρος της Σοσιαλιστικής Ομοσπονδιακής Δημοκρατίας της Γιουγκοσλαβίας. Τελείωσε το Γυμνάσιο και Λύκειο στο Μπιλέτσα και αποφοίτησε το 2000 από το Τμήμα Αγγλικής Γλώσσας και Φιλολογίας στο Τμήμα Φιλοσοφίας στο Πανεπιστήμιο του Μαυροβουνίου. Εργάστηκε ως εκπαιδευτικός συνεργάτιδα στο Ινστιτούτο Ξένων Γλωσσών το 2003.

Πήρε το μεταπτυχιακό της το 2007 από τη Σχολή Φιλολογίας του Πανεπιστημίου του Βελιγραδίου, με μια διατριβή στην οποία ανέπτυξε μια συγκριτική ανάλυση της αφηγηματικής διαδικασίας των Αλεξάνταρ Τίσμα και Γουίλιαμ Φώκνερ. Έλαβε το διδακτορικό της από την ίδια σχολή το 2012 με τη διατριβή «Εικόνες της Αμερικής στα έργα των Σαμ Σέπαρντ και Ντέιβιντ Μέμετ». Το 2013, εξελέγη επίκουρος καθηγήτρια στο Τμήμα Φιλοσοφίας, Πανεπιστήμιο του Μαυροβουνίου στο Νίκσιτς. Εκλέχθηκε αναπληρώτρια καθηγήτρια το 2018. Παράλληλα, διδάσκει αγγλικά στοΤμήμα Ηλεκτρολόγων Μηχανικών στο ίδιο πανεπιστήμιο. Έλαβε την υπηκοότητα του Μαυροβουνίου το 2012.

## Πολιτική καριέρα
Ήταν μία από τις ιδρυτές της μη κυβερνητικής οργάνωσης «Δεν θα εγκαταλείψουμε το Μαυροβούνιο» (Не дамо Црну Гору / Ne damo Crnu Goru), η οποία ιδρύθηκε τον Ιούλιο του 2020 από τους καθηγητές πανεπιστημίου στο Μαυροβούνιο με επικεφαλής τον Ζντράβκο Κριβοκάπιτς. Διαδέχτηκε τον Κριβοκάπιτς ως πρόεδρο της ΜΚΟ, αφού αυτός εξελέγη ηγέτης της αντιπολίτευσης για τις κοινοβουλευτικές εκλογές του Αυγούστου 2020. Στις 4 Δεκεμβρίου 2020, το κοινοβούλιο του Μαυροβουνίου την εξέλεξε ως Υπουργό Παιδείας, Επιστημών, Πολιτισμού και Αθλητισμού στην κυβέρνηση του Μαυροβουνίου και το υπουργικό συμβούλιο του Ζντράβκο Κριβοκάπιτς .

## Πολιτικές απόψεις και αντιπαραθέσεις
Η Βέσνα Μπράτιτς είναι αυτοαποκαλούμενη Σέρβα εθνικίστρια:

Λόγω ενός άρθρου του Κροάτη δημοσιογράφου Μπόρις Ντεσούλοβιτς με τίτλο «Ας σώσουμε τα σερβικά ιερά», στο οποίο μιλά για τη Μονή Όστρογκ με ακατάλληλο αλλά μοναδικό τρόπο, η Μπράτιτς τον χαρακτήρισε «πολίτη, οιονεί αριστερό»  Ήταν επίσης στόχος κριτικής αφού δημοσίευσε μια φωτογραφία στο προφίλ της στο Facebook με την περιγραφή: «Η γυναίκα είναι γυναίκα, ακόμα και όταν είναι Τσέτνικ».

## Παραπομπές


Κατηγορία:Σέρβοι πολιτικοί
Οξάνα Μαρκάροβα

Η ***Οξάνα Μαρκάροβα*** (Ουκρανικά: Оксана Сергіївна Маркарова), (γεννημένη στις 28 Οκτωβρίου 1976) είναι Ουκρανή πολιτικός και η σημερινή πρέσβειρα της Ουκρανίας στις Ηνωμένες Πολιτείες από τον Φεβρουάριο του 2021.  Η Μαρκάροβα είναι επίσης πρώην Υπουργός Οικονομικών στην κυβέρνηση του Βολοντίμιρ Γκρόισμαν και Ολέξι Χόντσαρουκ.  Διετέλεσε υπουργός Οικονομικών από τις 8 Ιουνίου 2018 μετά την απόλυση του Ολεξάντρ Ντανίλιουκ στις 7 Ιουνίου 2018 μετά από την διαφωνία του με τον πρωθυπουργό Γκρόισμαν.

## Πρώτα χρόνια και εκπαίδευση
Το 1999 η Μαρκάροβα έκανε μεταπτυχιακό στην Οικολογία στην Ακαδημία Kyiv-Mohyla και το 2001, έκανε το μεταπτυχιακό της στα Δημόσια Οικονομικά και το Εμπόριο στο Πανεπιστήμιο της Ιντιάνα.

## Καριέρα
Μέχρι να μεταφερθεί στη δημόσια διοίκηση το 2015, η Μαρκάροβα εργαζόταν στον ιδιωτικό τομέα. Κατά τη διάρκεια αυτής της περιόδου εργάστηκε με τη Νάταλι Γιαρέσκο σε ένα επενδυτικό ταμείο στο Κίεβο.

Από το Μάρτιο, 2015 η Μαρκάροβα ήταν αναπληρώτρια υπουργός Οικονομικών στο πλαίσιο διαδοχικών υπουργών Νάταλι Γιαρέσκο και Ολεξάντρ Ντανίλιουκ. Τον Απρίλιο του 2016, διορίστηκε Πρώτη Αναπληρώτρια Υπουργός Οικονομικών. Με πρωτοβουλία της Μαρκάροβα, το 2015 δημιουργήθηκε η μεγαλύτερη ηλεκτρονική πύλη ανοιχτών δεδομένων στον τομέα των δημόσιων οικονομικών E-data, και σήμερα αποτελείται από τις πύλες belanja.gov.ua, openbudget.gov.ua και proifi.gov. ua. Το 2018, η Μαρκάροβα έλαβε το βραβείο Open Data Leader για την υψηλότερη προσωπική αξία στην ανάπτυξη ανοιχτών δεδομένων.

Διατέλεσε κυβερνητικός Επίτροπος για τις Επενδύσεις (Αύγουστος 2016 - Ιανουάριος 2019). Εκείνη την εποχή, κατάφερε να δημιουργήσει και να λειτουργήσει το UkraineInvest (Γραφείο Προώθησης Επενδύσεων) και ξεκίνησε τη δημιουργία του Ουκρανικού Ταμείου Εκκίνησης.

Μετά την απόλυση του Ντανίλιουκ στις 7 Ιουνίου 2018 μετά από σύγκρουση του με τον πρωθυπουργό Βολοντίμιρ Γκρόισμαν η Μαρκάροβα διορίστηκε αναπληρώτρια υπουργός Οικονομικών στις 8 Ιουνίου 2018.   Στις 22 Νοεμβρίου 2018 το ουκρανικό κοινοβούλιο την διόρισε Υπουργό Οικονομικών. Με την ανάληψη της εξουσίας από την κυβέρνηση Σμύχαλ στις 4 Μαρτίου 2020 τερματίστηκε και η θητεία της ως υπουργού Οικονομικών. 

Στις 25 Φεβρουαρίου 2021 ο Ουκρανός Προέδρος Βολοντίμιρ Ζελίνσκι διόρισε την Μαρκάροβα Πρέσβειρα της Ουκρανίας στις Ηνωμένες Πολιτείες. Αμέσως μετά το διορισμό της, η Μαρκαρόβα ανέφερε σε δήλωση της ότι οι κύριες προτεραιότητές της για τη νέα θέση ήταν «η ενίσχυση της συνεργασίας με την κυβέρνηση Τζο Μπάιντεν και ο πολιτικός διάλογος βάσει της ευρείας διμερούς υποστήριξής τους» και επίσης «η μέγιστη βοήθεια για την ανάπτυξη ουκρανικών εταιρειών στις Ηνωμένες Πολιτείες και την προσέλκυση Αμερικανικών εταιρειών στην Ουκρανία».

## Προσωπική ζωή
Η Μαρκαρόβα είναι παντρεμένη με τον τραπεζίτη και επιχειρηματία Ντανίλο Βόλυνετς. Η οικογένεια έχει τέσσερα παιδιά (δύο κόρες από τον πρώτο γάμο του συζύγου της και δύο παιδιά δικά τους).

## Παραπομπές

## Εξωτερικοί σύνδεσμοι
* 

Κατηγορία:Υπουργοί οικονομικών της Ουκρανίας
Στάδιο Αρκαδίας

Το **Στάδιο** είναι οικισμός της δημοτικής ενότητας Τεγέας, του δήμου Τρίπολης, της περιφερειακής ενότητας Αρκαδίας, στην Πελοπόννησο. Σύμφωνα με τα στοιχεία της απογραφής του 2011, ο πληθυσμός του ανέρχεται στους 538 κατοίκους.

## Διοικητική υπαγωγή
Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, το Στάδιο ανήκε στο τοπικό διαμέρισμα Σταδίου, του πρώην Δήμου Τεγέας του Νομού Αρκαδίας. Η ονομασία του μέχρι το 1940 ήταν "Αχούρια", που οφείλεται στο γεγονός ότι στη θέση του υπήρχαν επί Τουρκοκρατίας τα αχούρια του τοπικού Αγά.

Στην τοπική κοινότητα Σταδίου ανήκουν τα χωριά Άγιος Σώστης και Άκρα και οι μικροί οικισμοί Σβωλαίικα και Πυργαίικα. Η μητροπολιτική εκκλησία του χωριού είναι έργο των αρχών του εικοστού αιώνα, σε ρυθμό σταυροειδούς μετά τρούλου. Άλλες αξιόλογες εκκλησίες είναι του Αγίου Κωνσταντίνου και της Ζωοδόχου Πηγής στον Άγιο Σώστη, δίπλα στο αρχαίο Ιερό της Δήμητρας και της Κόρης.

## Οικονομικά στοιχεία
Η οικονομία του χωριού είναι αγροτική και στηρίζεται στην καλλιέργεια πατάτας, κερασιών, βυσσινιών, μήλων και αχλαδιών.

Ο οικισμός υπήρξε η γενέτειρα του Μιχαήλ Ν. Στασινόπουλου, ιδρυτή της εταιρείας «ΒΙΟΧΑΛΚΟ Α.Ε.». Στο χωριό πραγματοποιούνται οι εκδηλώσεις που διοργανώνει το  Πολιτιστικό Κέντρο που έχει ιδρύσει το «Κοινωφελές Ίδρυμα Μιχαήλ Ν. Στασινόπουλος-ΒΙΟΧΑΛΚΟ». Το κέντρο ιδρύθηκε το 1969 από τις εταιρείες «ΒΙΟΧΑΛΚΟ Α.Ε.» και «ΒΙΟΧΑΛΚΟ ΚΑΛΩΔΙΑ Α.Ε.» και έχει έδρα την Αθήνα.

## Αξιοθέατα
Από τα χαρακτηριστικότερα κτίρια του Σταδίου είναι το Δημοτικό Σχολείο Τεγέας και η εκκλησία του Αγίου Δημητρίου στην κεντρική πλατεία του οικισμού. Ο κοιμητηριακός ναός του Αγίου Αθανασίου είναι παλαιότερος, χρονολογείται στις αρχές του 19ου αιώνα, είναι όμως ανακαινισμένος με τρόπον ώστε έχουν απαλειφθεί τα παραδοσιακά του χαρακτηριστικά. Η Βιβλιοθήκη του Κοινωφελούς Ιδρύματος Μιχαήλ Στασινόπουλου φιλοξενεί πλήθος εκπαιδευτικών δράσεων και πολιτιστικών εκδηλώσεων. 

## Πρόσωπα
* Νικόλαος Αναγνωστόπουλος, βουλευτής
* Μιχαήλ Στασινόπουλος, βιομήχανος

## Παραπομπές


Κατηγορία:Δήμος Τρίπολης
Κατηγορία:Χωριά της περιφερειακής ενότητας Αρκαδίας
Πάνδροσος Ροδόπης

Η **Πάνδροσος** είναι ημιορεινό χωριό και δημοτική κοινότητα της Θράκης στην Περιφερειακή Ενότητα Ροδόπης. Η ομώνυμη δημοτική κοινότητα, που περιλαμβάνει και τους οικισμούς Νυμφαία και Σύμβολα, το 2021 είχε συνολικό πληθυσμό 344.

## Γεωγραφία - αξιοθέατα
Η Πάνδροσος βρίσκεται στους νότιους πρόποδες της Ανατολικής Ροδόπης σε υψόμετρο 200 μέτρων και στη βόρεια άκρη της πεδιάδας της Κομοτηνής σε απόσταση 8 χιλιομέτρων Β.-ΒΑ. από το κέντρο της πόλης. Το χωριό είναι κτισμένο στη νότια είσοδο μιας χαράδρας (χαράδρα Νυμφαίας). Στη δυτική του άκρη περνάει ο χείμαρρος Καρυδόρρεμα ή Μπουκλουτζάς και δυτικότερα είναι το Δάσος Νυμφαίας ενώ ανατολικά περνάει ο Κάθετος Άξονας Ροδόπης, νοτιοδυτικά είναι το Τυχηρό και νότια η Καρυδιά. Η Πάνδροσος αποτελεί δημοφιλή προορισμό αναψυχής για τους κατοίκους της Ροδόπης, λειτουργεί περιφερειακό ιατρείο και αξιοθέατο είναι το Μουσείο Φυσικής Ιστορίας για παιδιά (κατάλληλο και για άτομα με προβλήματα όρασης) που στεγάζεται στο ανακαινισμένο πρώην κοινοτικό κατάστημα του χωριού. Σε απόσταση 1,5 χλμ. Β.-ΒΔ. βρίσκονται τα ερείπια του κάστρου της Νυμφαίας ή Καλές Νυμφαίας πού πιθανολογείται ότι είναι του 14ου αιώνα και το πέρασμα Makaza, δηλ. την οδική σύνδεση από την πεδιάδα της Κομοτηνής μέχρι αυτήν της Φιλιππούπολης μέσω της οροσειράς της Ροδόπης.

Η παλιά ονομασία του χωριού είναι *Ντερέ Κιό*ϊ και μέχρι το 1922 οι πρώτοι του κάτοικοι ήταν Βούλγαροι. Μετά τη Μικρασιατική Καταστροφή, την ανταλλαγή πληθυσμών και μέχρι το 1938 εγκαταστάθηκαν πρόσφυγες κυρίως από την Ανατολική Θράκη (Χέλιο, Σαράντα Εκκλησιές, Βρύσες, Άγιο Γιάννη, Γέννα, Μάλγαρα, Βιζύη, Σκεπαστή, Ραιδεστό, Σοφίδες, Χαριούπολη) και λιγότερο από τη Μικρά Ασία (περιοχή Καισάρειας και Προύσας).

## Διοικητικά
Η παλιά ονομασία του χωριού είναι *Ντερέ Κιό*ϊ και μέχρι το 1922 οι πρώτοι του κάτοικοι ήταν Βούλγαροι.Μετά την απελευθέρωση, αναφέρεται επίσημα ως Πάνδροσος το 1924 στο ΦΕΚ 194Α - 14/08/1924 να ορίζεται έδρα της ομώνυμης κοινότητας. Σύμφωνα με το Πρόγραμμα «Καλλικράτης» μαζί με τα Σύμβολα και τη Νυμφαία αποτελούν την τοπική κοινότητα Πανδρόσου που υπάγεται στη δημοτική ενότητα Κομοτηνής του Δήμου Κομοτηνής και σύμφωνα με την απογραφή του 2011 έχει ως πληθυσμό 115 κατοίκους.

## Εξωτερικοί σύνδεσμοι

* Η αρχαία Μεγαλιθική Ακρόπολη των Θρακών στο Πάνδροσο Ροδόπης από τον ιστότοπο http://www.arxeion-politismou.gr/
* Πάνδροσος από τα Γενικά Αρχεία Κράτους - Αρχεία Νομού Ροδόπης
* Η πεζοπορική διαδρομή "Οχυρό Νυμφαίας από Πάνδροσο" στον ιστότοπο http://eoskomotinis.blogspot.com/

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Συμμαχία USR - PLUS 2020

Η **Συμμαχία USR - PLUS 2020** είναι η πολιτική συμμαχία της Ένωσης Σώστε τη Ρουμανία και του Κόμματος Ελευθερίας, Ενότητας και Αλληλεγγύης. Σχηματίστηκε στις 2 Φεβρουαρίου 2019 από τους αρχηγούς των δύο κομμάτων, Νταν Μπάρνα (ΣΩΤΗΡ) και Ντάτσιαν Τσιόλος (ΚΕΕΑ), οι οποίοι συμφώνησαν να μπουν στο ίδιο ψηφοδέλτιο για τις Ρουμανικές Ευρωεκλογές του 2019. Μετά υπέγραψαν συμφωνία για να συνεχίσουν με τη συμμαχία τους στις προεδρικές εκλογές του 2019 και στις βουλευτικές και τοπικές εκλογές του 2020.
## Παραπομπές


Κατηγορία:Πολιτικά κόμματα της Ρουμανίας
Ρομάνισελ

Οι **Ρομάνισελ** (; ; σκανδορομανί: romanisæl, romanoar, rom(m)ani, tavringer/ar, tattare, romani rakripa) ή **Νορβηγοί και Σουηδοί Ρομά**, είναι μια ομάδα Ρομά που διαμένουν στη Νορβηγία και τη Σουηδία για περίπου 500 χρόνια. Εκτιμάται ότι ο αριθμός των Ρομάνισελ στη Σουηδία είναι κατά προσέγγιση 65.000 άτομα, ενώ στη Νορβηγία, υπάρχουν περίπου 10.000 Ρομάνισελ.

## Προέλευση
Ιστορικά και πολιτισμικά, σχετίζονται με τους βρετανούς Ρομά, όπως είναι οι Ρομανιτσάλ, οι Ουαλοί Καλέ, οι Σκωτσέζοι Ρομά των Πεδιάδων και οι Αυτόχθονοι Ρομά των Χάιλαντς.

Οι σύγχρονοι Ρομάνισελ (Τάτερ) είναι οι απόγονοι των πρώτων Ρομά που έφτασαν στη Σκανδιναβία κατά τη διάρκεια του 16ου αιώνα. Οι περισσότεροι απελάθηκαν από τη Βρετανία και κατευθύνθηκαν προς τη Νορβηγία, αλλά κάποιοι ήρθαν μέσω της Δανίας. Οι νορβηγοί και σουηδοί Ρομά αυτοπροσδιορίζονται ως Ρομάνισελ, λέξη που σχετίζεται με την ονομασία Ρομανιτσάλ των Άγγλων Ρομά.

Μια σχετική ομάδα είναι οι Φινλανδοί Κάλε, απόγονοι των Σκανδιναβών Ρομά που απελάθηκαν τον 17ο αιώνα από την κυρίως Σουηδία στη Φινλανδία. Οι φινλανδοί Κάλε, διατηρούν την άποψη ότι οι πρόγονοί τους κατάγονται από τη Σκωτία, και ότι οι σκανδιναβοί Ρομάνισελ σχετίζονται με τους ρομανιτσάλ στην Αγγλία και τη Σκωτία.

Οι ρομάνισελ στη Νορβηγία μπερδεύονται κάποιες φορές με τους αυτόχθονες νορβηγούς "ταξιδιώτες", αν και θεωρείται ότι οι τελευταίοι δεν είναι Ρομά ως προς τον πολιτισμό και τη καταγωγή.

## Παραπομπές


Κατηγορία:Ρομά πληθυσμιακές ομάδες
Κατηγορία:Κοινωνία της Νορβηγίας
Κατηγορία:Κοινωνία της Σουηδίας
Εθνικά σύμβολα της Σερβίας

Τα **Εθνικά σύμβολα της Σερβίας** είναι στοιχεία εμβληματικά, αντιπροσωπευτικά ή απλώς χαρακτηριστικά της Σερβίας, του σερβικού λαού και του σερβικού πολιτισμού. Μερικά είναι καθιερωμένα, επίσημα σύμβολα, όπως το Εθνόσημο της Σερβίας, το οποίο έχει κωδικοποιηθεί στην εραλδική. Άλλα σύμβολα ενδέχεται να μην έχουν επίσημη ισχύ, αλλά αναγνωρίζονται επίσης σε εθνικό και διεθνές επίπεδο.

## Επίσημα σύμβολα

## Άλλα σύμβολα

## Παραπομπές


Κατηγορία:Εθνικά σύμβολα της Σερβίας
Κατηγορία:Σερβία
Κόμμα «ΣΟΡ»

Το **Κόμμα «ΣΟΡ»** είναι ένα συντηρητικό Ευρωσκεπτικιστικό πολιτικό κόμμα στη Μολδαβία.

## Ιστορία
Το κόμμα ιδρύθηκε το 1998 με αρχική ονομασία Κοινωνικό-Πολιτικό Κίνημα «Ισότητα» από τον Βαλέρι Κλιμένκο, και συμμετείχε ενεργά στις πολιτικές ενέργειες και τις εκλογές όλης της χώρας. Το 2015 το κόμμα υποστήριξε την υποψηφιότητα του Ίλαν Σορ για να γίνει δήμαρχος του Όρχει, παρόλο που εκείνο τον καιρό βρισκόταν υπό κράτηση κατ'οίκον με την κατηγορία της υπεξαίρεσης χρημάτων από τρεις κρατικές τράπεζες της Μολδαβίας. Η επιτυχία του Ίλαν Σορ στις δημαρχιακές εκλογές έγινε ορόσημο για την πορεία του κόμματος. Τον Ιούνιο του 2016 ο Ίλαν Σορ διαδέχθηκε τον Κλιμένκο στην ηγεσία του κόμματος, και υπό την ηγεσία του μετονομάστηκε σε Κόμμα ΣΟΡ. 

## Παραπομπές


Κατηγορία:Μολδαβικά πολιτικά κόμματα
Επαρχία της Πιάνα ντέλι Αλμπανέζι

Η **Επαρχία της Πιάνα ντέλι Αλμπανέζι** () είναι μια επαρχία (επισκοπή) της Ιταλοβυζαντινής Εκκλησίας, η οποία ανήκει στην Ανατολική Καθολική Εκκλησία βυζαντινού τυπικού. Η δικαιοδοσία της καλύπτει το νησί της Σικελίας στην Ιταλία.

## Ιστορία
Στις 6 Φεβρουαρίου 1784, ιδρύθηκε το Ορντιναριάτο της Σικελίας, η πρώτη νομική μορφή για αυτή τη συγκεκριμένη εκκλησία, και ορίστηκε ως πρώτος επικεφαλής επίσκοπος βυζαντινού τυπικού για τους Αλβανούς της Σικελίας ο Giorgio Stassi με τον τίτλο Επίσκοπος Λαμψάκου. Προηγουμένως, οι Αλβανοί πιστοί και οι Ορθόδοξοι ιερείς τους δεν είχαν διακριτά δικαιώματα και κινδύνευαν να αφομοιωθούν στο λατινικό τυπικό.

Στις 26 Οκτωβρίου 1937 δημιουργήθηκε η Επαρχία της Πιάνα ντέλι Γκρέτσι (Πεδιάδος των Ελλήνων) με προαγωγή του Ορντιναριάτου και με μεταφορά σε αυτήν περιοχών της Αρχιεπισκοπής του Παλέρμο και της Αρχιεπισκοπής του Monreale (και οι δύο στη Σικελία).

Στις 25 Οκτωβρίου 1941, η Επισκοπή μετονομάστηκε σε Επαρχία της Πιάνα ντέλι Αλμπανέζι / Eparkia ή Eparhia e Horës së Arbëreshëvet (Πεδιάδος των Αλβανών).

## Επικράτεια
Η Επαρχία της Πιάνα ντέλι Αλμπανέζι περιλαμβάνει τις κοινότητες της επαρχίας του Παλέρμο: Contessa Entellina, Mezzojuso, Palazzo Adriano, Piana degli Albanesi και Σάντα Κριστίνα Τζέλα.

Έδρα της είναι η πόλη Piana degli Albanesi, όπου βρίσκεται και ο καθεδρικός ναός του Αγίου Μεγαλομάρτυρος Δημητρίου.

Στο Παλέρμο υπάρχει ο συν-καθεδρικός ναός του Αγίου Νικολάου «των Ελλήνων» στο Μαρτοράνα.

Στην επισκοπή ανήκουν 15 ενορίες. Σημερινός επίσκοπος είναι ο Τζόρτζο Ντεμέτριο Γκαλλάρο.

## Παραπομπές


## Εξωτερικοί σύνδεσμοι
* 

Κατηγορία:Ιταλοαλβανική Ελληνοκαθολική Εκκλησία
Ελισαβέτα Μουκασέι

Η υπολοχαγός **Ελισαβέτα Ιβάνοβα Μουκασέι** (; 21 Μαρτίου 1912, Ufa &#x2013; 19 Σεπτεμβρίου 2009, Μόσχα) ήταν μία σοβιετική κατάσκοπος με το όνομα Έλζα. Μαζί με τον σύζυγό της Μιχαήλ Μουκασέι (του οποίου το όνομα ήταν Ζέφυρ), συμμετείχε σε διάφορες μυστικές επιχειρήσεις στη Δυτική Ευρώπη και τις Ηνωμένες Πολιτείες από τη δεκαετία του 1940 έως τη δεκαετία του 1970. To 1977 επέστρεψε με τον σύζυγο της στη Μόσχα, όπου ασχολήθηκαν με την εκπαίδευση νέων πρακτόρων της KGΒ και τη συγγραφή εγχειριδίων για νέους κατασκόπους. Το 2007 και σε ηλικία 95 ετών της βραβεύτηκε για τις υπηρεσίες της από την SVR, διάδοχο της KGB.

Πέθανε στις 19 Σεπτεμβρίου 2009 στη Μόσχα σε ηλικία 97 ετών. Ο σύζυγός της είχε πεθάνει στις 19 Αυγούστου 2008, σε ηλικία 101 ετών.

## Παραπομπές


## Εξωτερικοί σύνδεσμοι
* Елизавета Ивановна Мукасей на сайте Службы внешней разведки России

Κατηγορία:Ρώσοι απομνημονευματογράφοι
Κατηγορία:Σοβιετικοί κατάσκοποι
Άνα Κολόβιτς Λεσόσκα

μικρογραφία|Άνα Κολόβιτς Λεσόσκα (2022
μικρογραφία| Εθνικό Πάρκο Μάβροβο
Η **Άνα Κολόβιτς Λεσόσκα** (γεννημένη το 1979) είναι βιολόγος από τη Βόρεια Μακεδονία, η οποία από το 2011 αγωνίζεται ενάντια στην κατασκευή φραγμάτων για την παραγωγή υδροηλεκτρικής ενέργειας στο Εθνικό Πάρκο του Μάβροβο, προκειμένου να προστατευθούν τα απειλούμενα είδη, συμπεριλαμβανομένου του βαλκανικού λύγκα.  Αυτό οδήγησε στην απόσυρση δανείων από την Παγκόσμια Τράπεζα και την Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ), πείθοντας την κυβέρνηση της Βόρειας Μακεδονίας να αναστείλει περαιτέρω εργασίες για φράγματα στο εθνικό πάρκο. Σε αναγνώριση των προσπαθειών της, τον Απρίλιο του 2019 ήταν μία από τους έξι περιβαλλοντολόγους που τους απονεμήθηκε το περιβαλλοντικό βραβείο Γκόλντμαν. 

Η Άνα Κολόβιτς Λεσόσκα, βιολόγος, έμαθε για τα σχέδια για τη δημιουργία εγκαταστάσεων υδροηλεκτρικής ενέργειας στο Μαβρόβο για πρώτη φορά το 2010. Περιελάμβαναν το φράγμα Boškov Most ύψους 33 μέτρων και το φράγμα Lukovo Pole ύψους 70 μέτρων. Ως εκτελεστική διευθύντρια του Eko-svest, ενός κέντρου περιβαλλοντικής έρευνας της Βόρειας Μακεδονίας, σε συνεργασία με άλλες ΜΚΟ και ακτιβιστές, ξεκίνησε την εκστρατεία «Save Mavrovo». Τον Νοέμβριο του 2011, υπέβαλε καταγγελία στο ΕΤΑΑ, εξηγώντας ότι είχαν εγκρίνει ένα δάνειο για το έργο Boškov Most χωρίς να πραγματοποιηθεί η απαιτούμενη αξιολόγηση της βιοποικιλότητας. Ενθάρρυνε τους πρεσβευτές χωρών με εκπροσώπους στο διοικητικό συμβούλιο της ΕΤΑΑ να πιέσουν για τερματισμό της χρηματοδότησης. Ξεκίνησε ένα αίτημα που προέτρεπε την κυβέρνηση, το ΕΤΠΑ και την Παγκόσμια Τράπεζα να σταματήσουν τα έργα, το οποίο υποστηρίχθηκε από σχεδόν 100.000 υπογραφές.

Το 2013, υπέβαλε καταγγελία στη Σύμβαση της Βέρνης για τη διατήρηση της ευρωπαϊκής άγριας ζωής και των φυσικών οικοτόπων, εξηγώντας ότι το έργο υδροηλεκτρικής ενέργειας Boškov Most "θα μπορούσε να έχει αποφασιστική αρνητική επίδραση στο λύγκα". Τον Δεκέμβριο του 2015, η Σύμβαση της Βέρνης διέταξε το ΕΤΑΑ και την Παγκόσμια Τράπεζα να αναστείλουν τη χρηματοδότηση, καθώς το έργο θα μπορούσε να έχει «αποφασιστικό αρνητικό αντίκτυπο στο λύγκα».  Η Παγκόσμια Τράπεζα απέσυρε αμέσως τη χρηματοδότηση και τον επόμενο Μάιο μία απόφαση του δικαστηρίου ακύρωσε την περιβαλλοντική άδεια για το έργο. Τον Ιανουάριο του 2017, η ΕΤΑΑ ακύρωσε τη χρηματοδότηση.

Σε αναγνώριση αυτών των επιτευγμάτων, τον Απρίλιο του 2019 στην Άνα Κολόβιτς Λεσόσκα απονεμήθηκε το περιβαλλοντικό βραβείο Γκόλντμαν. Ήταν η πρώτη φορά που το βραβείο απονεμήθηκε στη Βόρεια Μακεδονία. 

## Παραπομπές


## Εξωτερικοί σύνδεσμοι
* Το προφίλ της Ana Colovic-Lesoska στο LinkedIn

Κατηγορία:Νικητές του Περιβαλλοντικού Βραβείου Γκόλντμαν
Κατηγορία:Σελίδες με μη επιθεωρημένες μεταφράσεις
Μαρί Καλκούν

Η **Μαρί Καλκούν** (γεννήθηκε την 1 Απριλίου 1986) είναι Εσθονή τραγουδίστρια και μουσικός που ειδικεύεται στη σύγχρονη παραδοσιακή μουσική. Έχει εμφανιστεί στο εσωτερικό και στο εξωτερικό σε συναυλίες με το σύνολο Runorum και έχει κυκλοφορήσει πολλές ηχογραφήσεις από το 2007. Το 2013, ψηφίστηκε ως η καλύτερη τραγουδίστρια στα Βραβεία Εθνικής Μουσικής της Εσθονίας. Το ευρέως αναγνωρισμένο άλμπουμ της του 2018 *Ilmamõtsan* αποτελείται από τραγούδια εμπνευσμένα από την παραδοσιακή λαϊκή μουσική της Εσθονίας, ειδικά από τα χωριά του γηγενούς Καλκούν Βούρου στη νοτιοανατολική Εσθονία.  

## Βιογραφία
Γεννημένη την 1η Απριλίου 1986, η Μαρί Καλκούν μεγάλωσε στην περιοχή Βόρου στη νοτιοανατολική Εσθονία, όπου από την παιδική της ηλικία εμπνεύστηκε από τα δάση, τα πουλιά και τους βάλτους.  Ο ξάδερφος της είναι ο μουσικός και λαογράφος Ανδρέας Καλκούν, με τον οποίο έχει συνεργαστεί.

Σπούδασε για αρχικά πολιτιστική διαχείριση στην Ακαδημία Πολιτισμού του Βίλιαντι. Στη συνέχεια έκανε σπουδές μουσικής στην Εσθονική Ακαδημία Μουσικής και Θεάτρου και ήταν φοιτήτρια ανταλλαγής στην Ακαδημία Σιμπέλιους στο Ελσίνκι της Φινλανδίας. Αποφοίτησε με μεταπτυχιακό στο παραδοσιακό τραγούδι. Έχει κατακτήσει την τέχνη του συνδυασμού λαϊκής μουσικής με τζαζ.

Η Καλκούν όχι μόνο τραγουδά αλλά και συνθέτει τη δική της μουσική και παίζει διάφορα όργανα όπως το εσθονικό ορνιθώνα, πιάνο, ακορντεόν και κιθάρα. Κυκλοφόρησε το πρώτο της σόλο άλμπουμ *õü tulõk* (Άφιξη της νύχτας) το 2007. Χάρη στην επιτυχία της, συμμετείχε σε συναυλίες στη Γαλλία, το Ηνωμένο Βασίλειο, τη Φινλανδία και τη Ρωσία. Το 2009, εμφανίστηκε στην Ιαπωνία μαζί με τον Εσθονό καλλιτέχνη Pastacas, όπου επίσης κυκλοφόρησε η μουσική της.

Οι μεταγενέστερες ηχογραφήσεις περιλαμβάνουν το *Dear Rain* (2010), το *Tii ilo* (2015) μαζί με το φινλανδικό συγκρότημα Runorum και το *Upa-upa ubinakõnõ* (2015) στη μητρική της διάλεκτο Βόρο. *Το Ilmamõtsan* κυκλοφόρησε τον Νοέμβριο του 2017. Αποτελείται από 12 τραγούδια στα Εσθονικά και στα Βόρο, τα περισσότερα από τα οποία γράφτηκαν από την Καλκούν εμπνευσμένα από τοπικούς ποιητές. 

## Παραπομπές


## Εξωτερικοί σύνδεσμοι

* Η ιστοσελίδα της Mari Kalkun

Κατηγορία:Σελίδες με μη επιθεωρημένες μεταφράσεις
Κατηγορία:Εσθονοί τραγουδιστές
Γιούτζα Γουάνγκ

Η **Γιούτζα Γουάνγκ** (· γενν. 10 Φεβρουαρίου 1987, Πεκίνο) είναι Κινέζα πιανίστα, μία από τις διασημότερες ερμηνεύτρια πιάνου της σύγχρονης εποχής. Η Γουάνγκ ξεκίνησε τις μουσικές της σπουδές στην ηλικία των έξι ετών, ενώ στα επτά της εισήχθη στο Κεντρικό Κονσερβατόριο Μουσικής του Πεκίνου και αργότερα στο Ινστιτούτο Μουσικής Κέρτις. Στα 21 της χρόνια, ήταν ήδη διεθνώς αναγνωρισμένη καλλιτέχνιδα, δίνοντας ατομικά ρεσιτάλ και συμπράττοντας με τις κορυφαίες ορχήστρες σε όλο τον κόσμο. Από το 2009 ανήκει στο καλλιτεχνικό δυναμικό της Deutsche Grammophon.

## Παραπομπές


## Εξωτερικοί σύνδεσμοι

* 

Κατηγορία:Κινέζοι καλλιτέχνες
Άννα Ντορότα Χσανόφσκα

Η **Άννα Ντορότα Χσανόφσκα** (πολωνικά: *Anna Dorota Chrzanowska*), το γένος **φον Φρέζεν** (*von Fresen*), ήταν Πολωνή ηρωίδα του Πολωνικού-Οθωμανικού πολέμου (1672-1676), γνωστή για τις ενέργειες της κατά τη Μάχη της Τρεμπόβλα το 1675.

## Ενέργειες
Η Χσανόφσκα παντρεύτηκε τον Στρατηγό Γιαν Σάμουελ Χσανόφσκι. Το 1675, ήταν παρούσα με το σύζυγό της στη θέση διοίκησης του, το Κάστρο της Τρεμπόβλα, όταν πολιορκήθηκε από τους Οθωμανούς Τούρκους. Παρά τις οθωμανικές προσπάθειες, οι υπερασπιστές του κάστρου κατάφεραν να διατηρήσουν τις θέσεις τους μετά από αρκετές επιθέσεις. Μετά από αρκετές ημέρες, οι ελλείψεις φαγητού και νερού έγιναν σοβαρές και ο Στρατηγός Χσανόφσκι αποφάσισε να παραδοθεί. Η Χσανόφσκα διαφώνησε με αυτήν την απόφαση και απείλησε να αυτοκτονήσει αν παραδοθεί. Τον έπεισε να κρατήσει το φρούριο και επιπλέον η Χσανόφσκα προέτρεψε τους υπερασπιστές να πραγματοποιήσουν επίθεση σε οθωμανικές θέσεις, με αποτέλεσμα μεγάλες απώλειες μεταξύ των Οθωμανών. Η αποφασιστικότητα της Χσανόφσκα θεωρείται ότι αύξησε το ηθικό μεταξύ των Πολωνών, παρά το γεγονός ότι οι απώλειες τους ήταν επίσης βαριές. Οι Οθωμανοί τερμάτισαν την πολιορκία στις 11 Οκτωβρίου.

Το 1676, το Σέιμ της Πολωνίας ανύψωσε το ζεύγος Χσανόφσκι για να γίνει μέλος της *[[σλάχτα]]* (*szlachta*) (νόμιμη προνομιούχα αριστοκρατική τάξη), με το δικαίωμα να χρησιμοποιεί το οικόσημο της Πόραϊ. Έγιναν γνωστές διασημότητες.

## Μνημείο
δεξιά|μικρογραφία|187x187εσ| Μνημείο το 1903.
δεξιά|μικρογραφία|225x225εσ| Θεμέλια του μνημείου μετά από τις εργασίες συντήρησης το 1982. Φωτογραφία που τραβήχτηκε το 2010 πριν ανεγερθεί το σύγχρονο μνημείο.
Το πρώτο μνημείο της Άννα Ντορότα Χσανόφσκα που ανεγέρθηκε στην Τρεμπόβλα το 1683 αναφέρθηκε για τελευταία φορά το 1829. Στη συνέχεια, το 1900, ένα δεύτερο μνημείο κτίστηκε στον ίδιο χώρο, έργο του γλύπτη από την Τερεμπόβλια, Γ. Μποχένεκ. Καταστράφηκε το 1944 από σοβιετικά στρατεύματα. Το 1982, ο λόφος όπου υπήρχε το μνημείο ξαναδημιουργήθηκε και χτίστηκε η πλάκα και η πλακέτα που είχε μείνει άθικτη εξασφαλίστηκε. Σε αυτό το σημείο τοποθετήθηκε το τρίτο μνημείο τον Ιούλιο του 2012, έργο του Ρομάν Βιλχουσίνσκι.

## Κληρονομιά
Η πολιορκία της Τρεμπόβλα και η ιστορία της Άννα Ντορότα Χσανόφσκα ενέπνευσαν τους Πολωνούς ζωγράφους και συγγραφείς. Μερικά από τα πιο αξιοσημείωτα έργα είναι:

* Αλεξάντερ Λέσερ (1814-1884) πίνακας *Υπεράσπιση της Τρεμπόβλα εναντίον των Τούρκων*
* Λεόπολντ Λέφλερ (1827-1898), πίνακας *Άννα Ντορότα Χσανόφσκα* *στο κάστρο της Τρεμπόβλα*
* Γιούζεφ Βιμπίτσκι (1747-1822), δράμα
* Ζόφια Κόσακ-Στσούτσκα (1889-1968), μυθιστόρημα *Τρεμπόβλα*
* Μαρία Κρούγκερ (1904-1999), ιστορία *Φωτεινή πλεξούδα της Μαρτσίνκα* στη συλλογή *Golden Crown*
* Άντζεϊ Βαλιγκούρσκι (1926-1992), ποίημα *Τραγούδι για την υπεράσπιση της Τρεμπόβλα* που ερμήνευσε ο Ταντέους Χίουα (1933-2014).

## Παραπομπές


Κατηγορία:Πολωνές του 17ου αιώνα
Κατηγορία:Πολωνές
Βασίλειο του Αρτσάχ

Το **Βασίλειο του Αρτσάχ** () ήταν ένα μεσαιωνικό βασίλειο και εξαρτώμενο αρμενικό βασίλειο στην επικράτεια των Σιουνίκ και Αρτσάχ, στο καντόνι Γκαρμτμάν του Ουτίκ, και στα καντόνια Μαζάζ και Βαραζνουνίκ της επαρχίας Αϊραράτ. Οι σύγχρονες πηγές αναφέρονται σε αυτό με την ονομασία **[[Πριγκιπάτο του Χατσέν|Χατσέν]]**. Ωστόσο, επειδή οι κτήσεις του Χατσέν κατά την διακυβέρνηση του πρίγκιπα Χασάν Τζαλάλ περιλάμβαναν όλο το Ναγκόρνο Καραμπάχ μαζί με πολλές συνεχείς περιοχές στα δυτικά, βόρεια και νότια, το πριγκιπάτο του συχνά λεγόταν βασίλειο του Αρτσάχ. Το βασιλικό δόκιμο παράρτημα της αρχαίας δυναστείας των Σιουνιδών ονομαζόταν Χατσέν από το κύριο κέντρο του. Ο Χασάν Τζαλάλ καταγόταν από την αρμενική Δυναστεία Αρανσαχίκ, που προηγείτο ιστορικά της κατάκτησης της περιοχής από τους Αρσακίδες της Παρθίας. Το βασίλειο αναδύθηκε όταν ο Χοβάνες-Σενεκερίμ απέκτησε το βασιλικό τίτλο το 1000.

Το Αρτσάχ διατήρησε τους κυρίαρχους ηγεμόνες του. Στις αρχές του 13ου αιώνα δέχτηκαν την επικυριαρχία του Βασιλείου της Γεωργίας, και έπειτα της Μογγολίας. Έχασαν τον Βασιλικό τίτλο μετά την δολοφονία του Χασάν Τζαλάλ (1214–1261) από τον Ιλχανίδη κυβερνήτη Αρκούν, αλλά συνέχισαν να κυβερνούν το Σιουνίκ ως πριγκιπάτο, το οποίο από τον 16ο αιώνα αποτελούνταν από τα πέντε αρμενικά μελικάτα του Αρτσάχ και το μελικάτο του Κασατάγ του Σιουνίκ που υπήρξε μέχρι τις αρχές του 19ου αιώνα. Οι απόγονοι των βασιλιάδων του Σιουνίκ έπαιξαν σημαντικό ρόλο στην ιστορία του Σιουνίκ μέχρι τον 20ό αιώνα.

## Παραπομπές

Αρτσαχ
Διεθνές Αεροδρόμιο Τζον Κ. Μανρό του Χάμιλτον

Το **Διεθνές Αεροδρόμιο Τζον Κ. Μανρό του Χάμιλτον** (αγγλικά: John C. Munro Hamilton International Airport), γνωστό μερικές φορές ως **Διεθνές Αεροδρόμιο του Χάμιλτον του Τορόντο** (αγγλικά: Toronto Hamilton International Airport), είναι ένα διεθνές αεροδρόμιο στο Χάμιλτον του Οντάριο στον Καναδά. Το αεροδρόμιο αποτελεί μέρος της συνοικίας του Μάουντ Χόουπ, 11 χλμ. νοτιοδυτικά του κέντρου του Χάμιλτον και 64 χλμ. νοτιοδυτικά του Τορόντο. Εξυπηρετεί την πόλη του Χάμιλτον και τις παρακείμενες περιοχές του Νότιου Οντάριο, συμπεριλαμβανομένης της Ευρύτερης Περιοχής του Τορόντο. Θεωρείται αντικαταστάτης του Διεθνούς Αεροδρομίου Πήρσον του Τορόντο.

## Παραπομπές


Χαμιλτον
Χαμιλτον
Γρηγόριος Στούρτζας

Ο **Γρηγόριος Στούρτζα** (1821–1901) ήταν Μολδαβός, αργότερα Ρουμάνος στρατηγός και πολιτικός. Ανήκε στην Οικογένεια Στούρτζα και ήταν κύριος του Κοζμέστι.

## Βιογραφία
Γιος του Μιχαήλ Στούρτζα (1795-1884), βοεβόδα της Μολδαβίας (κυβ. 1834-48) και της πρώτης συζύγου του Ελισάβετ-Ελένης Ροσέττι (1802-1882), κόρης του Βασιλείου Ροσέττι και της Σμαράγδας Δημάχη. 

Ο Δημήτριος Στούρτζας τετράκις Πρωθυπουργός της Ρουμανίας ήταν 3ος εξάδελφός του.

Εκπαιδεύτηκε στη Γαλλία και τη Γερμανία. Έγινε στρατηγός στον οθωμανικό στρατό με το όνομα **Muklis Pasha** και στη συνέχεια κατέκτησε την ίδια θέση στον στρατό της Μολδαβίας. Ήταν υποψήφιος για τον θρόνο της Μολδαβίας το 1859 και στη συνέχεια εξέχον μέλος του ρωσόφιλου κόμματος στο κοινοβούλιο της Ρουμανίας.

## Έργα
* *Lois fondamentales de l'univers* (Παρίσι, 1891)

## Δείτε επίσης
* Οικογένεια Στούρτζα

## Σημειώσεις


## Βιβλιογραφικές αναφορές
*   

Γρηγοριος
Βέντια Μπαρούτ

Η ***Βέντια Μπαρούτ*** (αγγλικά:Vedia Barut), (14 Φεβρουαρίου 1919  - 21 Μαΐου 2003) ήταν η πρώτη Τουρκοκύπρια επιχειρηματίας.

## Πρώτα χρόνια
Η Μπαρούτ γεννήθηκε στη Λευκωσία στις 14 Φεβρουαρίου 1919, ως το δεύτερο από τα τρία παιδιά του Μεχμέτ Ρετζέπ Μπέη, ιμάμη του τζαμιού της Αγίας Σοφίας, και της Εμίνε Χανίμ, νοικοκυράς. Άρχισε να εκπαιδεύεται σε ηλικία των 3 ετών και κάνοντας μαθήματα βιολιού στην ηλικία των 9 ετών, στο Δημοτικό Σχολείο της Αγιά Σοφιάς. Στη συνέχεια αποφοίτησε από το Γυμνάσιο των θηλέων της Βικτωρία και ήθελε να ακολουθήσει μια επαγγελματική σταδιοδρομία ως φαρμακοποιός, αλλά καθώς η βρετανική κυβέρνηση είχε αλλάξει πολιτική εκείνη την εποχή και τελικά δέχτηκε την φαρμακευτική εκπαίδευση στο κυπριακό νοσοκομείο, οι ελπίδες της χάθηκαν. Σε απάντηση, ο θείος της τότε έπεισε τον πατέρα της να ανοίξει ένα κατάστημα για αυτήν.

## Επιχειρηματική καριέρα
Η επιχειρηματική καριέρα της ξεκίνησε όταν άνοιξε το κατάστημα της το 1937. Αυτό αποδείχθηκε πολύ αμφιλεγόμενο σε μια πολύ πατριαρχική κοινωνία, καθώς κάποιοι αντέδρασαν σε αυτό και ισχυρίστηκαν ότι δεν θα τους επιτρεπόταν να προσεύχονται. Ο Μίτχαντ Μπέι, δημοσιογράφος στην εφημερίδα Söz, είδε αυτές τις αντιδράσεις ως παράλογες και έγινε ένθερμος υποστηριχτής της Μπαρούτ, οδηγώντας τελικά στην αποδοχή της στην κοινωνία. Η Μπαρούτ θα λειτουργούσε την επιχείρησή της μέχρι το 2003, παρά την πυρκαγιά στη δεκαετία του 1980 που κατέστρεψε το κατάστημά της και την ανάγκασε να ανοίξει ένα νέο με τη βοήθεια του γιου της. Ξεκίνησε για πρώτη φορά με προϊόντα που θα απευθύνονταν στις γυναίκες, αλλά αργότερα μετατράπηκε σε χαρτικά και έγινε η μοναδική επίσημη πωλήτρια χαρτικών κατά τη διάρκεια του Β' Παγκοσμίου Πολέμου στη Λευκωσία. Έγινε επίσης διανομέας εφημερίδων, πουλώντας όχι μόνο εφημερίδες τουρκικής γλώσσας αλλά και ελληνικής και αγγλικής που προήλθε από το νότο της Πράσινης Γραμμής. Έγινε λοιπόν ζωτικής σημασίας για τη διευκόλυνση της επαφής μεταξύ των δύο κοινοτήτων στην Κύπρο. Μετά τη φωτιά της δεκαετίας του 1980, εγκατέλειψε την επιχείρηση χαρτικών και συνέχισε να πωλεί μόνο εφημερίδες.

## Καλλιτεχνική καριέρα
Η Μπαρούτ ήταν επίσης μια από τις πρώτες ηθοποιούς του νεογέννητου τουρκοκυπριακού θεάτρου. Πριν από το άνοιγμα του καταστήματός της, πραγματοποίησε την προσαρμογή ενός δημοφιλούς τούρκικου έργου, του Aşık Garip, με ένα ερασιτεχνικό θίασο που ίδρυσε με τους φίλους της.

## Παραπομπές

Κατηγορία:Κύπριοι επιχειρηματίες
Καλαμόκαστρο Ροδόπης

Το **Καλαμόκαστρο** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Το Καλαμόκαστρο βρίσκεται στην πεδιάδα της Κομοτηνής σε υψόμετρο 18 μέτρων και σε απόσταση 16 χιλιομέτρων νοτιοδυτικά από το κέντρο της πόλης. Στα δυτικά του χωριού είναι το Μικρό Κρανοβούνι, ανατολικά το Μέγα Δουκάτο και νότια το Νέο Σιδηροχώρι. Οι κάτοικοί του είναι μουσουλμάνοι που ασχολούνται με τη γεωργία και τη κτηνοτροφία. Η παλιά του ονομασία, επί τουρκοκρατίας είναι *Καργελή Σάρτζα* ενώ μετά την απελευθέρωση, αναφέρεται επίσημα ως Καλαμόκαστρο το 1924 (μέχρι το 1947) στο ΦΕΚ 194Α - 14/08/1924 να ορίζεται έδρα της ομώνυμης νεοϊδρυθείσας. Σύμφωνα με το Πρόγραμμα «Καλλικράτης» μαζί με το Νέο Σιδηροχώρι, την Αδριανή, το Μαυρομμάτι και το Μικρό Δουκάτο αποτελούν την τοπική κοινότητα Νέου Σιδηροχωρίου που υπάγεται στη δημοτική ενότητα Νέου Σιδηροχωρίου του Δήμου Κομοτηνής και σύμφωνα με την απογραφή του 2011 έχει ως πληθυσμό 342 κατοίκους.

## Εξωτερικοί σύνδεσμοι

* "Στο Καλαμόκαστρο Ροδόπης η σημαντικότερη αποικία του απειλούμενου κιρκινεζίου σε ολόκληρη τη Θράκη" από τον ιστότοπο https://www.paratiritis-news.gr/

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Δημήτριος Κ. Στούρτζας-Σκεϊάνου

Ο **Δημήτριος Κ. Στούρτζας-Σκεϊάνου**, ρουμαν.: Dimitrie C. Sturdza-Scheianu (19 Μαΐου 1839 - 6 Φεβρουαρίου 1920) ήταν ρουμάνος ιστορικός.

Γεννημένος στο Iάσιο στην αριστοκρατική οικογένεια Στούρτζα, οι γονείς του προσέλαβαν ιδιωτικά ξένους δασκάλους για την εκπαίδευσή του. Έτσι ο Στούρτζας έμαθε Γαλλικά, Γερμανικά, Λατινικά, Αρχαία Ελληνικά και Παλαιά Σλαβονικά, τη λειτουργική γλώσσα της Ρουμανικής Ορθόδοξης Εκκλησίας. Θεωρούμε ότι αργότερα σπούδασε γεωργία και νομική, αλλά δεν είναι γνωστό πού. Μέλος του Συντηρητικού Κόμματος, εκλέχθηκε στην Βουλή των Αντιπροσώπων. Εκεί συχνά μίλησε για την κατάσταση των αγροτών, που ήταν υποχρεωμένοι να εκτελέσουν το corvée (αγγαρεία), υποστηρίζοντας τη χειραφέτησή τους. 

Συλλέκτης βιβλίων, ο Στούρτζας πέρασε πολλά χρόνια αγοράζοντας παλαιά κείμενα στο Ρουμανικά Κυριλλικά. Η μεγάλη, πολύτιμη συλλογή του διέσωσε πολλά έργα για τις μελλοντικές γενιές. Δώρισε ολόκληρη τη βιβλιοθήκη του στη Ρουμανική Ακαδημία, η οποία τον εξέλεξε επίτιμο μέλος το 1907. Ο Στούρτζας μελέτησε επίσης αρχειακά έγγραφα. Μαζί με τον Δημήτριο Στούρτζα και τον Γενάδιο Πετρέσκου, εξέδωσε ένα σύνολο ένδεκα τόμων παλαιών ρουμανικών κειμένων, που δημοσιεύθηκε μεταξύ 1888 και 1909. Επιπλέον το 1891 βοήθησε στη δημοσίευση εγγράφων, που συλλέχθηκαν στο εξωτερικό από τον αείμνηστο Ευδόξιο Χουρμουζάκι. Η ευρυμάθεια του Στούρτζα του επέτρεψε να ταξινομήσει τη συλλογή, περίπου έξι χιλιάδες συνολικά έγγραφα, γραμμένα σε πολλές γλώσσες. 

Στα τέλη του 1891 ο Στούρτζας έγινε Υπουργός Δικαιοσύνης στην κυβέρνηση του Λάσκαρ Κατάργιου, προτιθέμενος να διορθώσει τις κοινωνικές αδικίες, ιδίως στις αγροτικές περιοχές. Αρνούμενος να υποκύψει στην πίεση για αλλαγή του προγράμματος, παραιτήθηκε εβδομάδες αργότερα. Έπειτα έγινε επικεφαλής της Αγροτικής Τράπεζας, υπηρετώντας μέχρι το 1895 και προσπαθώντας να μετριάσει την οικονομική κατάσταση των αγροτών. Μη βρίσκοντας υποστήριξη για τη μεταρρυθμιστική του τάση στο Συντηρητικό Κόμμα, το άφησε το 1897. Απεβίωσε στο Βουκουρέστι το 1920. 

## Σημειώσεις


## Βιβλιογραφικές αναφορές
* Liviu Mărghitan, Ioan Mancaș, *Academicienii Iașilor* . Arad: Editura Ramira, 2008,

Κατηγορία:Ρουμάνοι ιστορικοί
Κατηγορία:Οικογένεια Στούρτζα
Γροιλανδικό Κοινοβούλιο

Το **Γροιλανδικό Κοινοβούλιο** (Γροιλανδικά: *Inatsisartut*, Δανικά: *Landstinget*, *κυρ. η συνέλευση της χώρας*) είναι το νομοθετικό σώμα της Γροιλανδίας, μιας αυτόνομης περιοχής  του Δανικού Βασιλείου. Ιδρύθηκε το 1979 και οι συνελεύσεις του λαμβάνουν χώρα στο κτήριο που είναι γνωστό ως Ινατσισαρτούτ, στο κεντρικό Νούουκ.

Το σώμα αυτό έχει 31 μέλη τα οποία εκλέγονται για τετραετείς θητείες.

## Ιστορία
Την 1η Μαΐου 1979 το Γροιλανδικό Κοινοβούλιο διαδέχθηκε το επαρχιακό συμβούλιο της Γροιλανδίας (Δανικά: *Grønlands Landsråd).* Του Κοινοβουλίου ηγείται ένα τετραμελές προεδρείο και ένας επικεφαλής ενώ απαρτίζεται συνολικά από 31 μέλη.

## Πρόεδρος
Ο πρόεδρος είναι ο προεδρεύων και κεντρικός ομιλητής του Κοινοβουλίου της Γροιλανδίας. Ο πρόεδρος δίνει τον λόγω στα μέλη και είναι υπεύθυνος για την διατήρηση της τάξης.

### Κατάλογος προέδρων του Γροιλανδικού Κοινοβουλίου
Ακολουθεί ένας κατάλογος των κατόχων του αξιώματος:

## Πρόσφατες εκλογές

Οι πιο πρόσφατες βουλευτικές εκλογές στην Γροιλανδία διεξήχθησαν τον Μάρτιο του 2025.

## Παραπομπές


Κοινοβουλ
Γροιλανδια
Γροιλανδικές βουλευτικές εκλογές 2021

Στις 6 Απριλίου 2021 διεξήχθησαν **πρόωρες** **γενικές εκλογές** **στη [[Γροιλανδία]]**, παράλληλα με τοπικές εκλογές. Το αντιπολιτευόμενο κόμμα Κοινότητα των Ινουίτ κέρδισε τις εκλογές συγκεντρώνοντας ποσοστό της τάξης του 36%. Έτσι εκθρόνισε από την εξουσία για δεύτερη φορά μέσα σε 12 χρόνια το κόμμα Σιουμούτ, το οποίο κυβερνούσε την αυτόνομη περιοχή σχεδόν αδιαλείπτως από το 1979.

## Ιστορικό
Το 2019 ο τότε πρόεδρος των ΗΠΑ, Ντόναλντ Τραμπ, είχε προτείνει την αγορά της Γροιλανδίας από τη Δανία, εκφράζοντας ενδιαφέρον για τους φυσικούς πόρους της. Παρόλο πρόταση απορρίφθηκε αμέσως από την Κοπεγχάγη, αυτή αντικατροπτίζει το μεγάλο επενδυτικό ενδιαφέρον που υπάρχει σχετικά με την εξόρυξη των λεγόμενων Σπάνιων γαιών. Οι σπάνιες γαίες είναι απαραίτητα μέταλλα για την κατασκευή προϊόντων υψηλής τεχνολογίας, όπως κινητά, αλλά και για διάφορες πράσινες κατασκευές, όπως η τουρμπίνα των ανεμογεννητριών και η μπαταρία των ηλεκτροκίνητων αυτοκινήτων. Ωστόσο, το κόμμα της κοινότητας των Ινουίτ έχει πει ότι θα μπλοκάρει κάθε σχέδιο για άνοιγμα ορυχείων, καθώς υποστηρίζει ότι μαζί με τις σπάνιες γαίες υπάρχουν και άλλες επικίνδυνες ραδιενεργές ύλες. Από την άλλη, το κόμμα Σιουμούτ, είναι θετικό προς το άνοιγμα τέτοιων ορυχείων, κυρίως λόγω του μεγάλου οικονομικού κέρδους που θα έχει από αυτά η Γροιλανδία. Το θέμα αυτό ήταν ένα από τα πιο κύρια που απασχόλησαν την τοπική κοινωνία κατά την προεκλογική περίοδο.

### Πορεία προς τις πρόωρες κάλπες
Τον Νοέμβριο του 2020, ο πρωθυπουργός Κιμ Κίλσεν ηττήθηκε στις ηγετικές εκλογές του κόμματος Σιουμούτ, χάνοντας από τον Έρικ Τζένσεν. Ωστόσο, ο Κίλσεν δεν παραιτήθηκε από πρωθυπουργός. Η αυξανόμενη αντιπαλότητα μεταξύ των δύο και η διαφωνία για το ορυχείο Κβανεφιέλντ οδήγησαν στους Δημοκρατικούς να αποχωρούν από την κυβέρνηση συνασπισμού, αφήνοντας τους Σιουμούτ και Νουνάτα Κιτορνάι με μόνο 12 από τις 31 έδρες στο Γροιλανδικό Κοινοβούλιο. Ο Κίλσεν απέτυχε να σχηματίσει νέα κυβέρνηση συνασπισμού και το Κοινοβούλιο ψήφισε να πραγματοποιηθούν πρόωρες εκλογές. 

## Εκλογικό σύστημα
Τα 31 μέλη του Κοινοβουλίου εκλέγονται με αναλογική εκπροσώπηση σε πολυμελείς εκλογικές περιφέρειες. Οι θέσεις κατανέμονται με τη μέθοδο Ντ'Οντ.

## Δημοσκοπήσεις
Έχουν διεξαχθεί τρεις δημοσκοπήσεις από το 2019.

## Αποτελέσματα

## Σχηματισμός κυβέρνησης
Μετά την ανακοίνωση των αποτελεσμάτων ακολούθησαν διαπραγματεύσεις της Κοινότητας των Ινουίτ με άλλα κόμματα με σκοπό τον σχηματισμό κυβέρνησης συνασπισμού. Τελικά στις 16 Απριλίου ανακοινώθηκε ότι επιτεύχθηκε συμφωνία μεταξύ της Κοινότητας των Ινουίτ και του κόμματος υπέρ της ανεξαρτησίας της Γροιλανδίας, Ναλεράκ. Το πρώτο κόμμα είχε συγκεντρώσει 12 έδρες, ενώ το δεύτερο 4, συνεπώς ο κυβερνητικός συνασπισμός έχει μία πλειοψηφία 16 βουλευτών σε σύνολο 31. Νέος πρωθυπουργός έγινε ο Μιουτ Μπόροπ Εγέδε, πρόεδρος του κόμματος Κοινότητα των Ινουίτ.

## Παραπομπές


2021
Κατηγορία:Εκλογές του 2021
Μαρίνα Στούρτζα

Η πριγκίπισσα **Μαρίνα-Νικόλ Στούρτζα** (25 Απριλίου 1944 – 24 Οκτωβρίου 2017) ήταν πριγκίπισσα της Ρουμανίας και φιλάνθρωπος.

## Νεανική ζωή
Η πριγκίπισσα Μαρίνα-Νικόλ Στούρτζα γεννήθηκε στη Ρουμανία στις 25 Απριλίου 1944, στο Μπρασόβ της Τρανσυλβανίας. Και οι δύο γονείς της προέρχονται από την ρουμανική αριστοκρατία. Πατέρας της ήταν ο πρίγκιπας Ίον Στούρτζα (της αριστοκρατικής οικογένειας Στούρτζα, που συμμετείχε στη διακυβέρνηση της Μολδαβίας) και μητέρα της η πριγκίπισσα Ιωάννα Σούτσου. Διαζεύχθηκαν όταν η πριγκίπισσα Μαρίνα ήταν πολύ μικρή.

Ένα χρόνο μετά την παραίτηση του βασιλιά Μιχαήλ από τη Ρουμανία το 1947, οι γονείς της Στούρτζα έφυγαν από τη χώρα με ψευδώνυμα. Η γιαγιά της Μαρίνας (με την οποία έμεινε για λίγο) την έβαλε σε τρένο για την Ελβετία. Τη συμβούλευσε να μην μιλήσει Ρουμανικά, για να μην προδώσει την εθνική της καταγωγή, όταν συναντήσει τον διπλωμάτη στα ελβετικά σύνορα, έτσι επανενώθηκε με τους γονείς της στη Ζυρίχη. Η οικογένεια μετακόμισε αργότερα στον Καναδά. Η μητέρα και ο πατριός της εργάστηκαν σε ένα χοιροστάσιο στο Σασκάτσουαν, όπου η Μαρίνα κατοικούσε σε ένα μονόχωρο σχολείο. Η οικογένεια μετακόμισε στο Τορόντο του Καναδά, οκτώ μήνες αργότερα.

## Δημοσιογραφία, ακτιβισμός και βραβεία
Η Στούρτζα έγινε αρθρογράφος μόδας και πολιτισμού για δύο αμερικανικές εφημερίδες, την *[[The Globe and Mail]]* και την *[[Το αστέρι του Τορόντο]]* και εργάστηκε εν συντομία για το Όσκαρ ντε λα Ρέντα. Αργότερα έγινε διευθύντρια μάρκετινγκ για ευχετήριες κάρτες της UNICEF στη Γενεύη της Ελβετίας. Στη δεκαετία του 1990 η Στούρτζα επέστρεψε στη Ρουμανία μαζί με τη σχεδιάστρια εσωτερικών χώρων Ιοάνα Ερτάγκουν (σύζυγο του προέδρου της Ατλάντικ Ρέκορντς, Αχμέτ Ερτεγκούν). Η Στούρτζα υποστήριξε ορισμένα προγράμματα παιδικής μέριμνας και υποστηρικτικής φροντίδας για παιδιά στην πατρίδα της.

Ήταν πρόεδρος των γραφείων στρατηγικού σχεδιασμού *Marina Sturdza Enterprises* και *Summits International*, που ειδικεύονταν στην Ανατολική Ευρώπη. Ήταν προστάτης μίας σειράς φιλανθρωπικών οργανώσεων και ανθρωπιστικών υποθέσεων που αφορούσαν την περιοχή, όπως η Ελπίδα και σπίτια για παιδιά. Ήταν επίσης στο διοικητικό συμβούλιο του Υπέρ της Πατρίδας, της Εθνικής Παρακαταθήκης της Ρουμανίας. Το 2005 έλαβε το βραβείο «Γυναίκες των επιτευγμάτων» από την Ευρωπαϊκή Ένωση.

## Προσωπική ζωή
Το 1970 η Στούρτζα παντρεύτηκε τον δημοσιογράφο Ντένις Χάρβεϋ· το ζευγάρι αργότερα διαζεύχθηκε. Η Στούρτζα ήταν πολύγλωσση και μιλούσε τουλάχιστον 6 διαφορετικές γλώσσες.

Ο Στούρτζα απεβίωσε στη Νέα Υόρκη στις 22 Οκτωβρίου 2017, από αιτίες που σχετίζονται με τον καρκίνο. 

Ο σύζυγός της είχε μία κόρη από άλλον γάμο του, η οποία είχε δύο παιδιά.

## Παραπομπές


Κατηγορία:Πριγκίπισσες της Ρουμανίας
Κατηγορία:Ρουμάνοι ευγενείς
Κατηγορία:Οικογένεια Στούρτζα
Γκιουρτζού Χατούν

Η **Γκιουρτζού Χατούν** ( , *Gurji-xatuni,* 1237-1286) ήταν Γεωργιανή πριγκίπισσα από τη δυναστεία των Βαγρατιδών και βασιλική σύζυγος του Σουλτανάτου του Ρουμ ως αγαπημένη σύζυγος του σουλτάνου Καϋχοσρόη Β', την οποία παντρεύτηκε μετά το θάνατο του Μωάμεθ Β΄ της Χορασμίας 1237. Μετά το θάνατό του το 1246 παντρεύτηκε τον ισχυρό άνδρα της Ανατολίας, Περβάν. Ήταν η μητέρα του σουλτάνου Καϋκοβάδη Β' και προστάτιδα του Ρουμί.

## Βιογραφία
Γεννήθηκε ως **Ταμάρ** (, *Tamari*), ένα βιβλικό όνομα δημοφιλές στο Βασίλειο της Γεωργίας, και πήρε το όνομά της από τη γιαγιά της, τη βασίλισσα Θαμάρ τη Μεγάλη. Ο τίτλος της *Γκιουρτζού Χατούν* σημαίνει "Γεωργιανή κυρία" στις τουρκογενείς γλώσσες.

Η Γκιουρτζού Χατούν ήταν κόρη της βασίλισσας Ρουσουντάν της Γεωργίας και του Σελτζούκου πρίγκιπα Γκίας αντ-ντιν, που ήταν εγγονός του Κιλίτζ Αρσλάν Β'. Αδελφός της ήταν ο βασιλιάς Δαβίδ ΣΤ' της Γεωργίας.

Όπως και οι περισσότεροι Γεωργιανοί, η Ταμάρ παρέμεινε αρχικά Ανατολικό-Ορθόδοξη Χριστιανή, αλλά είναι γνωστό ότι στράφηκε στο Ισλάμ αργότερα, χωρίς περαιτέρω πληροφορίες σχετικά με τον τρόπο που προσηλυτίστηκε. Λέγεται ότι ο ήλιος στα νομίσματα των Σελτζούκων εκείνης της εποχής συμβολίζει την Ταμάρ, ενώ το λιοντάρι αντιπροσωπεύει τον ίδιο τον σουλτάνο. Αυτό το έμβλημα, γνωστό ως *shir-u hurshid* (Λιοντάρι και Ήλιος), αργότερα διαδόθηκε στον ισλαμικό κόσμο, αν και η προέλευσή του χρονολογείται από πολύ νωρίτερα χρόνια. Μετά το θάνατο του Καϋχοσρόη το 1246, η κυβέρνηση του σουλτανάτου πέρασε στον Περβάν, που παντρεύτηκε την Γκουρτζού Χατούν.

Είναι γνωστό ότι προστάτευε τις επιστήμες και τις τέχνες και ότι ήταν φίλη με τον διάσημο Σούφι ποιητή Τζελαλεντίν Ρουμί. Υποστήριξε επίσης την κατασκευή του τάφου του ποιητή στο Ικόνιο.

## Παραπομπές


## Εξωτερικοί σύνδεσμοι
* რატომ გააწკეპლინა გურჯი ხათუნის მეუღლემ მოლა ნასრედინი და რატომ განარისხა რუსუდან მეფე მისმა ქალიშვილმა ეკა სალაღაია, 2010-06-03
* What is behind the sun and lion figure?
* 

Κατηγορία:Πρόσωπα του Σουλτανάτου του Ρουμ
Κατηγορία:Δυναστεία των Μπαγκρατιόνι
Κατηγορία:Γυναίκες του 13ου αιώνα
Κύπελλο Β΄ κατηγορίας πετοσφαίρισης ανδρών Κύπρου 2016-17

Στο **Κύπελλο Β΄ κατηγορίας 2016-17** συμμετείχαν οι έξι ομάδες της Β΄ κατηγορία 2016-17. Νικήτρια ήταν η Ολυμπιάς Φρενάρου.

## Σύστημα διεξαγωγής
Στην προημιτελική φάση οι τέσσερις από τις έξι ομάδες κληρώθηκαν τυχαία μεταξύ τους σε δύο ζευγάρια και έδωσαν διπλούς αγώνες (εντός και εκτός έδρας). Οι δύο νικήτριες προκρίθηκαν στην ημιτελική φάση. Στην ημιτελική φάση οι δύο ομάδες που προκρίθηκαν και οι δύο που πέρασαν χωρίς αγώνες κληρώθηκαν τυχαία μεταξύ τους και τα δύο ζευγάρια έδωσαν διπλούς αγώνες (εντός και εκτός έδρας) με τις δύο νικήτριες να προκρίνονται στον τελικό. Στις δύο αυτές φάσεις, αν μια ομάδα πετύχαινε δύο νίκες, τότε έπαιρνε αυτή την πρόκριση.

Σε περίπτωση που στους δύο αγώνες οι δύο ομάδες είχαν από μία νίκη, όπως πιο κάτω, αμέσως με την λήξη του δεύτερου αγώνα διεξαγόταν το χρυσό σετ (golden set):
*Πρώτος αγώνας 3 – 0, δεύτερος αγώνας 0 – 3 ή 1 – 3 τότε χρυσό σετ
*Πρώτος αγώνας 3 – 1, δεύτερος αγώνας 0 – 3 ή 1 – 3 τότε χρυσό σετ
*Πρώτος αγώνας 3 – 2, δεύτερος αγώνας 2 – 3 τότε χρυσό σετ
*Πρώτος αγώνας 3 – 0 ή 3 – 1, δεύτερος αγώνας 2 – 3 προκρίνεται ο νικητής του πρώτου αγώνα
*Πρώτος αγώνας 3 – 2, δεύτερος αγώνας 0 – 3 ή 1 – 3 προκρίνεται ο νικητής του δεύτερου αγώνα 

Ο τελικός ήταν μονός και διεξήχθη σε ουδέτερη έδρα.

## Προημιτελικά
Στην προημιτελική φάση έγιναν διπλοί αγώνες.




## Ημιτελικά
Στην ημιτελική φάση έγιναν διπλοί αγώνες.




## Τελικός
Στον τελικό προκρίθηκαν η Ολυμπιάς Φρενάρου και η Ολυμπιάδα Νεάπολης. Το παιχνίδι διεξήχθη στις 5 Απριλίου 2017 στο Κίτιον στη Λάρνακα. Νικήτρια ήταν η Ολυμπιάς Φρενάρου με σκορ 3-1 σετ (25-15, 26-28, 25-19, 25-21).

## Παραπομπές


## Πηγές
*
*

Κατηγορία:Κύπελλο Β΄ κατηγορίας Κύπρου (πετοσφαίριση ανδρών)
Κατηγορία:Πετοσφαίριση το 2016
Κατηγορία:Πετοσφαίριση το 2017
Κωνσταντίνος Στούρτζας

Ο **Κονσταντίν Στούρζα** (ρουμαν. *Constantin Sturdza*, γεννημένος στις 24 Αυγούστου 1989) είναι Ελβετός τενίστας. Είναι μέλος της οικογένειας Στούρτζα.

Ο Στούρτζας έχει κατάταξη διπλού ATP καριέρας 1.140, που επιτεύχθηκε στις 28 Σεπτεμβρίου 2015.

Έκανε το ντεμπούτο του στον βασικό αγώνα αντισφαιρίσεως ATP στο 2016 Geneva Open στον αγώνα διπλού, με αντίπαλο παίκτη τον Βίκτορ Χανέσκου. 

## Βιβλιογραφικές αναφορές


## Εξωτερικοί σύνδεσμοι
* Constantin Sturdza at the Association of Tennis Professionals 
* Constantin Sturdza at the International Tennis Federation 

Κατηγορία:Οικογένεια Στούρτζα
Κατηγορία:Ελβετοί αθλητές της αντισφαίρισης
Εβγένι Βλαντιμίροβιτς Τσετβέργκοφ

Ο **Εβγκένι Βλαντιμίροβιτς Τσετβέργκοφ** (Ρωσικά κυριλλικά: Евгений Владимирович Четвергов) *ψευδώνυμο* **Nujan Vidjaz** (Έρζυα : Нуянь Видяз, γεννήθηκε στο Ardatovo της Μορδοβίας, 30 Μαρτίου, 1934) είναι ένας Έρζυα συγγραφέας. Έχει γράψει πολλά βιβλία στα Ρωσικά και στη γλώσσα Ερζιά. Είναι αρχισυντάκτης του περιοδικού Erzyan Mastor.

## Ζωή
Σπούδασε γεωργικές επιστήμες και εργάστηκε ως αγροτικός μηχανικός και ως καθηγητής στο Κρατικό Πανεπιστήμιο της Μορδοβίας. Ήταν ένας από τους ιδρυτές του πολιτιστικού συλλόγου "Μαστοράβα".

## Εργα
* *Сиреневая луна* (1989)
* *Велень вайгельть* (1992)
* *Сырнень човалят* (1995)
* *Иень тюст* (2003)
* *Янгамо* (2006)
* *Эрзянь Масторонть седейсэ. Имена их бессмертны* (2007)
* *Где цветет чистодуш;* (2009)
* *Эрязденть арсезь* (2010)
* *Ванине* (2011)
* *Тесэ ды Тосо* (2013)
* *Финно-угры в русском языке: топонимо-этимологический словарь финно-язычных, угорских и селькос*
* *Поладкстомо* (2016)

## Παραπομπές


Κατηγορία:Ρώσοι συγγραφείς
Ενέ Έργκμα

Η **Ενέ Έργκμα** (γεννημένη στις 29 Φεβρουαρίου 1944, στο Ράκβερε) είναι Εσθονή πολιτικός, μέλος του Εσθονικού Κοινοβουλίου (κοινοβούλιο της Εσθονίας) και επιστήμονας. Ήταν μέλος του πολιτικού κόμματος Union of Pro Patria και Res Publica και πριν από τη συγχώνευση των δύο κομμάτων, μέλος του κόμματος Res Publica. Την 1η Ιουνίου 2016, η Έργκμα ανακοίνωσε την παραίτησή της από το κόμμα, επειδή το κόμμα είχε χάσει την ταυτότητά του και είχε γίνει λαϊκιστικό.

## Εκπαίδευση και επιστημονική σταδιοδρομία
Η Έργκμα έλαβε το δίπλωμα της μετ' επαίνων (ισοδύναμο BSc / MSc) στην αστρονομία και διδακτορικό στη φυσική και τα μαθηματικά από το κρατικό πανεπιστήμιο Λομονόσοφ της Μόσχας και πτυχίο DSc από το Ινστιτούτο Διαστημικής Έρευνας της Μόσχας. Πριν ασχοληθεί με την πολιτική, εργάστηκε ως καθηγήτρια Αστρονομίας στο Πανεπιστήμιο Τάρτου της Εσθονίας (από το 1988). Το 1994, εξελέγη στην Εσθονική Ακαδημία Επιστημών. Το μεγαλύτερο μέρος της επιστημονικής της έρευνας έχει γίνει για την εξέλιξη των συμπαγών αντικειμένων (όπως λευκοί νάνοι και αστέρια νετρονίων) και επίσης εκρήξεις ακτίνων γάμμα.

## Πολιτική καριέρα
Από τον Μάρτιο του 2003 έως τον Μάρτιο του 2006, η Έργκμα ήταν Πρόεδρος του εσθονικού κοινοβουλίου. Από τον Μάρτιο του 2006 έως τον Απρίλιο του 2007, ήταν η δεύτερη Αντιπρόεδρος του κοινοβουλίου. Στις 2 Απριλίου 2007 επανεκλέχθηκε Πρόεδρος της βουλής και παρέμεινε στη θέση μέχρι τον Μάρτιο του 2014.

Η Έργκμα ήταν η μόνη υποψήφια στον πρώτο γύρο των προεδρικών εκλογών του 2006 στο κοινοβούλιο, στις 28 Αυγούστου 2006. Συγκέντρωσε 65 ψήφους, 3 ψήφους λιγότερες από τις τουλάχιστον 2/3 των ψήφων που είναι απαραίτητες για την εκλογή.

Διεκδίκησε, επίσης, μαζί με τον Volli Kalm και τον Birute Klaas την προεδρία του Πανεπιστημίου του Τάρτου, αλλά δεν εξελέγη.

Είναι η πρόεδρος της Επιτροπής Διαστημικής Έρευνας του κοινοβουλίου.

## Παραπομπές


Κατηγορία:Φυσικοί του 21ου αιώνα
Κατηγορία:Φυσικοί του 20ού αιώνα
Κατηγορία:Εσθονοί φυσικοί
Κατηγορία:Αστροφυσικοί
Κατηγορία:Σελίδες με μη επιθεωρημένες μεταφράσεις